Nem, de a Microsoft Edge — az alapértelmezett böngésző a Windows 10 operációs rendszerben — kínál ilyen funkciót. Viszont, bár az Edge jelszókezelő menüje fejlődött valamennyit az utóbbi években, még mindig messze nem olyan jó, mint az önálló prémium jelszókezelő programok, amelyeket feljebb ajánlottam.
A Microsoft Edge jelszókezelő szoftverével helyben a számítógépen kerülnek a jelszavaink titkosításra, a titkosítási kulcs pedig az operációs rendszerben tárolódik. Ez azt jelenti, hogy amennyiben a számítógépet esetleg feltörnék, a hackerek akár hozzáférhetnek és megtekinthetik az összes jelszavunkat. A prémium jelszókezelő termékek a titkosítási technológiák több szintjét alkalmazzák, többek között a mesterjelszót és a 2FA hitelesítést, abból a célból, hogy megvédjék adatainkat mindenfajta kibertámadás ellen.
Az Edge jelszókezelő felkínálja a szinkronizálás lehetőségét a különböző készülékek között. Azonban a titkosításhoz alkalmazott módszerek itt sem olyan biztonságosak, mint az önálló jelszókezelő termékek esetében. Emellett, mivel az Edge böngészőre van korlátozva a szinkronizálás, nem fogunk tudni hozzáférni a jelszavainkhoz, ha más böngészőket használnánk.
Az Edge jelszókezelő szoftvere tartalmaz jelszógenerátort, automatikus kitöltési lehetőséget, jelszóegészséget ellenőrző funkciót, illetve riasztást küld a program arról, ha bármelyik ismert jelszavunkat észlelte egy online adatbázis feltörésekor. Azonban ezek a funkciók nem tudnak annyit, és nem olyan komplexek, mint a csúcskategóriás önálló jelszókezelő szoftverekben megtalálható opciók. Ráadásul nem érhetők el egyes hasznos funkciók, mint például a jelszómegosztás, a vészhelyzeti hozzáférés és más opciók.